Document ID: 32015R0182

KOMISSION TÄYTÄNTÖÖNPANOASETUS (EU) 2015/182,
annettu 2 päivänä helmikuuta 2015,
tiettyjen tavaroiden luokittelusta yhdistettyyn nimikkeistöön annetun täytäntöönpanoasetuksen (EU) N:o 827/2011 kumoamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
sekä katsoo seuraavaa:
(1)
Komission täytäntöönpanoasetuksessa (EU) N:o 827/2011 (2) luokitellaan etyleeniglykoli-metanoliseokseen liuotettu sininen polymetiiniväri (fluoresoiva väriaine), jota käytetään automaattisissa verianalyysilaitteissa leukosyyttien värjäämiseen fluoresoivan merkintäaineen avulla sen jälkeen, kun leukosyyteille on tehty erityinen esikäsittely, yhdistetyn nimikkeistön nimikkeeseen 3212 väriksi ja muuksi väriaineeksi. Tuotetta ei luokiteltu yhdistetyn nimikkeistön nimikkeeseen 3822, koska nimikkeen 3204 väriaineet vähittäismyyntipakkauksissa luokitellaan nimikkeeseen 3212.
(2)
Euroopan unionin tuomioistuin totesi asiassa C-480/13 Sysmex Europe GmbH v Hauptzollamt Hamburg-Hafen (3), että tuote, joka koostuu liuottimista ja polymetiiniin perustuvasta aineesta, olisi luokiteltava yhdistetyn nimikkeistön nimikkeeseen 3822 laboratorioreagenssiksi. Tuomioistuin katsoi esitettyjen tietojen perusteella, että kyseisen aineen käyttö väriaineena on pelkästään teoreettinen mahdollisuus.
(3)
Tuote, jota tuomioistuin tarkasteli asiassa C-480/13, on täysin samanlainen kuin tuote, jonka luokitus vahvistetaan täytäntöönpanoasetuksessa (EU) N:o 827/2011.
(4)
Tästä syystä on aiheellista kumota asetus (EU) N:o 827/2011, jotta vältetään mahdolliset erot etyleeniglykoli-metanoliseokseen liuotetun sinisen polymetiinivärin (fluoresoiva väriaine) tariffiluokituksessa ja varmistetaan yhdistetyn nimikkeistön yhdenmukainen soveltaminen Euroopan unionissa.
(5)
Sen vuoksi täytäntöönpanoasetus (EU) N:o 827/2011 olisi kumottava.
(6)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Kumotaan täytäntöönpanoasetus (EU) N:o 827/2011.
2 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä helmikuuta 2015.

Labels: 0
3